stanford-oval/wikipedia huggingface dataset:
RMS Scythia

| RMS Scythia |
| --- | --- |
 RMS Scythia
Lippuvaltio:   Yhdistynyt kuningaskunta
Omistaja:  Cunard Line
Rakennustelakka:  Vickers Limited, Barrow-in-Furness
Vesillelasku:  23. maaliskuuta 1920
Neitsytmatka:  20. elokuuta 1921
Status:  Romutettu vuonna 1958
Tekniset tiedot
Pituus:  183 m
Leveys:  22,5 m
Uppouma:  19 671 t
Nopeus:  16 kn
Matkustajia:  2 200
Lähteet:  
RMS Scythia oli brittiläinen matkustajahöyrylaiva, jonka Vickers Limited rakensi Cunard Linelle Barrow-in-Furnessin telakalla ja se laskettiin vesille 23. maaliskuuta 1920.
Tietoa laivasta > Tekniset tiedot

Alus oli 601 jalkaa (183 m) pitkä ja 74 jalkaa (22,5 m) leveä ja sen uppouma oli 19 671 tonnia. Sen höyryturbiinit antoivat alukselle 16 solmun nopeuden.
Tietoa laivasta > Matkustajatilat

Matkustajapaikkoja laivalla oli:
1. luokka: 350
2. luokka: 350
3. luokka: 1 500
Palvelus

Alus lähti 20. elokuuta 1921 neitsytmatkalleen Liverpoolista New Yorkiin.
30. syyskuuta 1923 White Star Linen RMS Cedric törmäsi alukseen Queenstownissa. Scythia joutui palaamaan Liverpooliin korjattavaksi ja oli kolme viikkoa pois liikenteestä.
Vuoden 1939 lopussa alus pakkolunastettiin sotakäyttöön ja muutettiin marraskuussa 1940 joukkojenkuljetusalukseksi. 23. marraskuuta 1942 alukseen osui torpedo Algerin lähellä sen kuljettaessa joukkoja Pohjois-Afrikkaan. Scythia onnistui matkaamaan Gibraltarille ja tammikuussa 1943 lähti New Yorkiin korjattavaksi.
Toisen maailmansodan päätyttyä alus kuljetti yhdysvaltalaissotilaita takaisin Yhdysvaltoihin. Se vuokrattiin vuonna 1948 Kansainväliselle pakolaisjärjestölle kuljettamaan pakolaisia Euroopasta Kanadaan.
Vuonna 1950 Scythia palasi takaisin matkustajaliikenteeseen Britannian ja Kanadan, sekä myöhemmin New Yorkin välille. Vuonna 1957 alus kuljetti unkarilaisia pakolaisia Southamptonista Halifaxiin. Scythia romutettiin vuonna 1958 Inverkeithingissä.
Roúdi

Näkymä Roúdi-vuorelta pohjoiseen kohti Sámin kylää.
| --- | --- |
Sijainti:  Argostóli ja Sámi, Kefaloniá, Jooniansaaret, Kreikka
Korkeus merenpinnasta:  1 125 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Roúdi (kreik. Ρούδι) eli Gioúpari (Γιούπαρη) on vuori Kefalonián saarella Kreikassa. Se on saaren kolmanneksi korkein vuori ja sen korkeus on 1 125 metriä. Vuori sijaitsee saaren keskiosissa pohjoiseen saaren korkeimmasta kohdasta Aínos-vuoresta ja linnuntietä noin seitsemän kilometriä etelään Sámin kylästä.
Romane Dicko

| Mitalit | Mitalit | Mitalit |  |
| --- | --- | --- | --- |
|  Romane Dicko |  Romane Dicko |  Romane Dicko |  |
Maa:   Ranska
Naisten judo
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | sekajoukkue |  |
|  Kultaa | Pariisi 2024 | sekajoukkue |  |
|  Pronssia | Tokio 2020 | yli 78 kg |  |
|  Pronssia | Pariisi 2024 | yli 78 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Taškent 2022 | yli 78 kg |  |
|  Hopeaa | Taškent 2022 | joukkuekilpailu |  |
|  Pronssia | Budapest 2017 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Tel Aviv 2018 | yli 78 kg |  |
|  Kultaa | Praha 2020 | yli 78 kg |  |
|  Kultaa | Sofia 2022 | yli 78 kg |  |
|  Kultaa | Montpellier 2023 | yli 78 kg |  |
Romane Dicko (s. 30. syyskuuta 1999) on ranskalainen judon olympiavoittaja, maailman- ja Euroopan-mestari.
Dicko voitti alle 18-vuotiaiden Euroopan-mestaruuden yli 70 kg:n painoluokassa ja joukkuekilpailussa 2016. Hän saavutti aikuisten MM-joukkuekilpailussa pronssia 2017. Hän voitti alle 20-vuotiaiden Euroopan-mestaruuden yli 78 kg:n sarjassa ja joukkuekilpailussa 2017. Hän sijoittui samana vuonna avoimen luokan MM-kilpailuissa viidenneksi. Hän voitti yli 78-kiloisten Euroopan-mestaruuden Tel Avivissa 2018 kukistettuaan loppuottelussa Larisa Cerićin ja Prahassa 2020, jossa voitti finaalissa Iryna Kindzerskan.
Vuodelle 2021 siirretyissä Tokion olympialaisissa Dicko oli mukana Ranskan judojoukkueessa, joka voitti sekajoukkuekilpailun olympiakultaa. Hän osallistui lisäksi yli 78-kiloisten sarjaan, jossa hän sai pronssia. Sofiassa 2022 hän voitti yli 78-kiloisten Euroopan-mestaruuden voitettuaan loppuottelussa Raz Hershkon. Saman vuoden Taškentin MM-kilpailuissa hän saavutti kultaa yli 78 kg:n sarjassa voitettuaan finaalissa brasilialaisen Beatriz Souzan sekä hopeaa sekajoukkuekilpailussa. Hän voitti yli 78-kiloisten Euroopan-mestaruuden Montpellier'ssä 2023 kukistettuaan loppuottelussa Raz Hershkon. Pariisin olympialaisissa 2024 hän sai yli 78 kg:n sarjassa pronssia ja voitti kultaa sekajoukkuekilpailussa.
Dicko on voittanut kaksitoista IJF World Tourin kilpailua ja yhden aikuisten Ranskan-mestaruuden.
Ringvägen

Ringvägen vuonna 2019.
Ringvägen on Tukholman Södermalmilla sijaitseva katu, joka alkaa Skinnarviksparkenin luota kaartuen vastapäivään Renstiernas gatanille saakka.
Kuvia

Zinkensdammin urheilukenttä Ringvägenin ja Krukmakargatanin kulmassa.
Marian kansakoulu Ringvägen 23:ssa valmistui 1891 ja sen suunnitteli Ernst Haegglund.
Ringvägenin lounaispuolella sijaitsee Södersjukhusetin sairaalakompleksi.
Toisella puolella Ringvägeniä on Rosenlundin sairaala.
Eriksdalshallenissa on kaksi liikuntasalia ja kokoustiloja. Suuremmassa liikuntahallissa on tilaa 1 600 katsojalle.
Åhlensin tavaratalo Ringvägenin ja Götgatanin kulmassa.
Aiheesta muualla

Kuvia tai muita tiedostoja aiheesta Ringvägen Wikimedia Commonsissa
Roúpelin sola

Roúpelin sola (kreik. Στενωπό του Ρούπελ, Stenopó tou Roúpel, bulg. Рупелски пролом, Rupelski prolom) on sola Kreikassa. Se sijaitsee Sintikín kunnassa Sérresin alueyksikössä Keski-Makedonian alueella lähellä Bulgarian vastaista rajaa. Solaa pitkin kulkee Strymónas- eli Struma-joki.
Solan pituus on noin kymmenen kilometriä. Se muodostuu, kun Strymónaksen reitti puristuu Bulgariasta Kreikan puolelle tullessaan solaksi lännenpuoleisen Kerkíni- eli Belasitsa-vuoren ja idänpuoleisen Ágkistro-vuoren väliin. Solan kautta kulkee tärkein valtatie Bulgarian ja Kreikan välillä. Sola on aina ollut strategisesti merkittävä, ja se muistetaan erityisesti toisen maailmansodan aikaisista tapahtumista vuonna 1941. Tuolloin sen kautta kulki Kreikan rakentama puolustuslinja, Metaxás-linja. Solassa sijaitsi linjaan kuulunut Roúpelin linnake, josta taisteltiin saksalaisia vastaan 6.–10. huhtikuuta 1941.
Rozwi

| Rozwi > 1684–1837 |
| --- | --- |
Valtiomuoto:  Monarkia
Pääkaupunki:  Danangombe
Edeltäjä:  Butua
Seuraaja:  Ndebele-kuningaskunta
Rozwi oli historiallinen valtio eteläisessä Afrikassa vuosina 1684–1837.
Valtio syntyi kun Changamire Dombo valloitti Zimbabwen ylänköalueen ja Sambesijoen varren Butualta ja portugalilaisilta. 1600-luvun lopulla Rozwi valloitti myös Mwene Mutapan. Nouseva Ndebele-kuningaskunta valloitti Rozwin 1800-luvulla.
Rozwista on jäänyt jäljelle tunnusomaisia kivirakennuksia ja savitöitä.
Ruokala

Ruokalaa käsitteleviä artikkeleita:
Kanttiini
Ruokala (televisiosarja)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ruokala”, voi hakea sivunnimihaulla, laajalla sivunnimihaulla tai tekstihaulla.
Roúmpos

| --- | --- |
Muut nimet:  Agía Eléni (Αγία Ελένη)
Sijainti:  39°32′23″N, 25°03′43″E, Ágios Efstrátios Límnos, Pohjois-Egean saaret Kreikka
Saariryhmä:  Pohjoisen Egean saaret
Merialue:  Egeanmeri, Välimeri
Pinta-ala:  0,04 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Roúmpos (kreik. Ρούμπος) eli Agía Eléni (Αγία Ελένη) on pieni Kreikan saari, joka kuuluu Pohjoisen Egean saariin ja sijaitsee Ágios Efstrátioksen saaren itäpuolella. Saaren pinta-ala on 0,04 neliökilometriä ja se on asumaton (vuonna 2011). Hallinnollisesti  Roúmpos kuuluu Ágios Efstrátioksen kuntaan, Límnoksen alueyksikköön ja Pohjois-Egean saarten alueeseen.
Rasmus Nordqvist

| Rasmus Nordqvist |
| --- | --- |

Euroopan parlamentin jäsen
 16.7.2024–  
Ryhmä:  Vihreät/EFA
Henkilötiedot
Syntynyt: 18. heinäkuuta 1975 (ikä 49) Kööpenhamina, Tanska
Kansalaisuus:  tanskalainen
Tiedot
Puolue:  Sosialistinen kansanpuolue
Aiheesta muualla
www.rasmusnordqvist.dk
Rasmus Nordqvist (s. 18. heinäkuuta 1975 Kööpenhamina, Tanska) on tanskalainen poliitikko. Nordqvist edustaa sosialistista kansanpuoluetta. Nordqvist on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Vihreät / Euroopan vapaa allianssi -ryhmää.
Aiheesta muualla

Kuvia tai muita tiedostoja aiheesta Rasmus Nordqvist Wikimedia Commonsissa
Rasmus Nordqvist Euroopan parlamentin jäsenet. Euroopan parlamentti.
Reino Kallio

Reino Matias Kallio (21. elokuuta 1939 Lapua – 12. syyskuuta 2021 Lahti) oli suomalainen tietokirjailija sekä maakunta- ja paikallishistorioitsija.
Koulutus ja ura

Kallio on sotaorpo, jonka vanhemmat olivat Olga o.s. Vainionpää ja Heikki Kallio. Kallio tuli ylioppilaaksi Lapuan yhteislyseosta 1958, valmistui Jyväskylän yliopistosta filosofian maisteriksi 1964, lisensiaatiksi 1978 ja filosofian tohtoriksi 1982. Hän hoiti oppikoulun, lukion ja peruskoulun lehtorin virkoja 1964–1999 aluksi Pihtiputaalla sekä vuodesta 1970 lähtien Lahdessa pääasiassa Salpausselän lukiossa eläkkeelle siirtymiseensä saakka. Lisäksi hän oli perustamassa Pihtiputaan lukiota ja toimi sen ensimmäisenä rehtorina 1967–1970. Jyväskylän yliopiston historian laitoksen assistenttina hän oli vuoden 1966. Vuodesta 1986 lähtien Kallio toimi Suomen Historiallisen Seuran tutkijajäsenenä.
Historioitsija

Historiantutkijana Reino Kallio perehtyi erityisesti Etelä-Pohjanmaan 1700- ja 1800-luvun historiaan. Hänen väitöskirjansa koski Pohjanmaan kylähallintoa eli oltermannilaitosta, missä yhteydessä hän selvitti kyläjärjestysten ja niistä varsinkin alkuperäisen Lapuan lain (1843) sisällön ja merkityksen. Tutkimustensa perusteella hän loi käsitteet pitäjänlaki ja pitäjäkuri, mutta joutui puukkojunkkariuden synnystä pitkäaikaiseen kiistaan professori Heikki Ylikankaan kanssa. Tutkimusmatkallaan Isossakyrössä 1980 hän ehdotti siellä valmisteilla olleen juuston nimeksi Oltermannia, joka pian sen jälkeen ilmestyi markkinoille.
Käräjäpöytäkirjojen ja paikallisarkistojen lähteiden perusteella Kallio perehtyi Suomen nuorisorikollisuuden syntyhistoriaan sekä loi nykyisen voimassa olevan puukkojunkkariteorian.  Siitä on käytetty nimitystä nuorisokapinateoria, joka on lähellä kansainvälisesti tunnetun sosiologin Anthony Giddensin leimaamisteoriaa. Kallion teorialla on perusteltu muun muassa sosiaalisen syrjäytymiskäsitteen käyttöönottoa ja sisältöä Suomessa.
Lisäksi hänen onnistui yhdessä poikansa tekniikan tohtori Timo Kallion kanssa todistaa tunnetun kansannäytelmän Pohjalaisia todelliseksi kirjoittajaksi alahärmäläinen Anton Kangas.. Reino Kallio julkaisi toistakymmentä historiateosta ja noin 60 tieteellistä tai asia-artikkelia. Julkaisuista lähemmin kotisivulla.
Julkaisuja

Vanhan Saarijärven historia. 1972, 2. painos 1987.
Pohjanmaan suomenkielisten kylien oltermannihallinto. Tutkimus vuoden 1742 kyläjärjestysohjeen toteuttamisesta. Studia historica Jyväskyläensia 23. 1982.
Uuden sivistyksen nousu. Etelä-Pohjanmaan historia V. 1987.
Lahden kansa- ja oppikoulut 1870–1975. Lahden historia IV:1. 2005.
Häiriköintiä ja henkirikoksia. Eteläpohjalaisnuoret paikallisen kurinpidon kohteena sääty-yhteiskunnan aikana. 2009.
Elämän mittainen väitös. 2019.
Luottamustoimet ja yksityiselämä

Reino Kallio toimi useita vuosia Akavan Lahden kaupungin paikallisosaston puheenjohtajana sekä opettajajärjestön paikallisissa hallituksissa. Monien vuosikymmenten ajan hän harrasti lions-toimintaa sekä sukututkimusta, joista molemmista hän kirjoitti useita julkaisuja.  Kallion puoliso oli peruskoulun äidinkielen lehtorina toiminut filosofian maisteri Vuokko Kallio o.s. Liimatainen, ja perheeseen syntyi kolme lasta ja viisi lastenlasta
Aiheesta muualla

Reino Kallion muistokirjoitus Helsingin Sanomissa
Kiuaslammi (Ylöjärvi)

| Kiuaslammi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°41′41″N, 23°23′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lavajärven valuma-alue (35.59)
Laskujoki:  oja Ruonanjokeen 
Järvinumero:  35.592.1.012
Mittaustietoja
Pinnankorkeus:  118 m 
Rantaviiva:  0,678 km 
Pinta-ala:  0,02491 km² 
Tilavuus:  0.000053 km³ 
Suurin syvyys:  5,3 m 
Valuma-alue:  0,4 km² 
 fiKiuaslammi 
Kiuaslammi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Kiuaslammi on osa Lavajärven aluetta.
Maantieto

Lampi on loivassa painaumassa oleva metsälampi, joka sijaitsee etäällä peltomaista. Sen pituus on 300 metriä, leveys 130 metriä ja sen pinta-ala on 2,5 hehtaaria. Siihen ei laskee ojia, vaikka ranta on suometsää ja viereinen suo onkin ojitettu. Veden viipyminen lammessa on laskennallisesti 194 vuorokautta. Länteen virtaava laskuoja yhtyy isomman suon ojaverkostoon ja laskee sitten laskeutusaltaan kautta valtaojaan, joka virtaa kuivatetun Hanhijärven kautta Ruonanjokeen. Rannoille on rakennettu kaksi vapaa-ajan asuntoa, joille johtaa metsäautotiet Koivistonkylän ohittavalta yhdystieltä 2771.
Vedenlaatu

Lammin vedenlaatua on tutkittu vuosina 1987 ja 1988. Sen vesi on lievästi ruskeaa, humuspitoista ja se on ollut niin hapanta, että happamuustason pH-luku on ollut alle 6,0. Tämän vuoksi siinä ei viihdy rapu kovinkaan hyvin. Järven puskurikyky happamoitumista vastaan on huono ja alin pH-luku on ollutkin 5,2. Veden ravinnetaso on ollut fosforin osalta lievästi reheville järville ominainen, mutta typen osalta se on normaali. Alkutalvella 1988 happitilanne oli muuten tyydyttävä, vaikka pohjavesien happi oli kulunut lähes kokonaan. Happea kuluttaa erityisesti humus. Järvi soveltuu virkistyskäyttöön tyydyttävästi.
Rubiiniritari

| Rubiiniritari> The Ruby Knight.Alkuperäisteos |
| --- | --- |
Kirjailija:  David Eddings
Kieli:  englanti
Genre:  fantasia
Julkaistu:  1990
Suomennos
Suomentaja:  Pasi Punnonen
Kustantaja:  Karisto
Julkaistu:  1996
Ulkoasu:  sidottu
Sivumäärä:  456
ISBN:  951-23-3578-6
Sarja: Eleniumin taru
Edeltävä:  Timanttivaltaistuin
Seuraava:  Safiiriruusu
Löydä lisää kirjojaKirjallisuuden teemasivulta
Rubiiniritari (engl. The Ruby Knight) on David Eddingsin kirjoittaman Eleniumin taru -trilogian toinen osa. Englanninkielinen alkuteos ilmestyi 1990 ja suomennos 1996.
Tarina

Pandionin ritari Sparhawk, Kuningattaren Puolustaja lähtee matkalle etsimään Bhelliom siniruusua, jolla uskotaan olevan voima parantaa hyvin sairas Elenian kuningatar Ehlana. Mukanaan hänellä on styrikkipapitar Sephrenia ja aseenkantajansa Kurik, lapsuudenystävänsä Pandioni Kalten, Alcionen ritari Tynian, Genidiaani ritari Ulath, Kyriinin ritari Bevier, Pandionnoviisi Berit ja tämän oppiin annettu taskuvaras Talen. Mukaan liittyy myös styrikkiheimoinen löytölapsi Huilu, joka onkin oikeasti Sephrenian palvelema Aphrael-jumalatar.
Matka on taistelu aikaa vastaan, sillä Eleenikirkon viholliset ovat myös liikkeellä ja saavat tukea Zemochin pimeästä maasta, jossa kuolematon keisari Otha ja hänelle voimia antava entinen styrikkijumala Azash nostavat pimeää armeijaa toistaakseen 500 vuotta vanhan suursodan.
Zemochia lähempänä häärii entinen Pandionin ritari Martel käskyläistensä kanssa ja pyrkii kaikin mahdollisin tavoin pysäyttämään kirkon ritarien joukon. He etsivät Bhelliomia kautta kaiken tunnetun Eosian, jopa sukeltavat järven pohjaan ja nostattavat kuolleita löytääkseen kiven. Lopulta he seuraavat kiven ruusun muotoon hakannutta peikkökääpiö Gwerighiä tämän luolaan, ja siellä Aphrael (styrikkilapsi Huilu) nostaa kiven kuilusta, jonne se vajosi Gwerighin mukana tämän yrittäessä "pelastaa" kiven.
Romuluslaiset

Romuluslaisten tunnus
Romuluslaiset (joskus myös romulanit tai romulaanit, engl. Romulans) ovat Romuluksen tähti-imperiumin keskusplaneetan Romuluksen asukkaita Star Trek -televisiosarjoissa ja elokuvissa. Alkuperäisessä sarjassa romuluslaiset olivat klingonien ohella Yhdistyneiden Planeettojen Federaation päävastustajia kylmässä sodassa.
Romuluslaiset ovat hyvin läheistä sukua vulkanuslaisille. Vulkanuslaisen filosofin Surakin filosofian aiheuttamien ristiriitojen vuoksi pieni toisinajattelijoiden ryhmä muutti Romulukselle ja orjuutti sen kuun Remuksen asukkaat remaanit.
Romuluslaiseen filosofiaan kuuluu salaperäisyys ja kylmäpäisyys, jota monet muut pitävät petollisuutena ja salamyhkäisyytenä.
Mannekiini, joka kuvaa romuluslaista sellaisena kuin miltä rotu on TNG-sarjassa näyttänyt.
Romuluslaisten sinistä olutta
Noin sata vuotta ennen sarjan tapahtumia ihmiset törmäsivät ensimmäistä kertaa romuluslaisiin ja pian alkoi Maan-Romuluksen Sota. Sota käytiin kokonaan avaruudessa ja rodut eivät missään vaiheessa tavanneet toisiaan kasvotusten, eikä tuon aikaisissa aluksissa ollut videokommunikaatiotakaan. Pian sodan jälkeen Federaatio perustettiin ja Federaation ja Romuluksen Tähti-Imperiumin rajalle perustettiin neutraali vyöhyke jonka ylittämistä molempien osapuolten tapauksessa pidetään sotatoimena.
Romuluslaiset esiintyivät Star Trekissä ensimmäisen kerran alkuperäisen sarjan jaksossa Kauhun tasapaino (Balance of Terror). Tarinassa yksi navigointiupseereista, jonka esi-isä oli kaatunut taistelussa romuluslaisia vastaan, syyttää Spockia salailusta. Tämä myöntää epäilleensä, että romuluslaiset olisivat vulkaanialkuperää. Ennen Surakin kautta vulkaanit olivat julmia valloittajia, joista Spock käytti poikkeuksellisen vahvaa ilmaisua "raakalaisia jopa Maan mittapuulla". Vulkanuslaisten joukosta muodostui Remuksen valloittajien ryhmä, ja välit kotiplaneettaan katkesivat pitkiksi ajoiksi. Toisinajattelijoiden ryhmä kehittyi omaan suuntansa samaan aikaan kun vulkaanit rauhanomaistuivat Surakin oppien myötä.
Vahvistus tälle kaukaiselle sukulaisuudelle saatiin, kun Enterprise sieppasi pakenevan Romuluksen aluksen lähettämän sanoman, jossa aluksen miehistö näkyi.
Romuluslaiset tunnetaan myös romuluslaisesta oluesta, väriltään sinisestä alkoholijuomasta joka saa humalan aikaan todella nopeasti. Juoma on Federaatiossa laitonta mutta tästä huolimatta sarjan päähahmoja nähdään useaan otteeseen nauttimassa sitä.
Roztotštšjan biosfäärialue

Roztotštšjan biosfäärialuetta / luonnonpuistoa.
Roztotštšjan biosfäärialue sijaitsee Puolan ja Ukrainan rajaseudulla.
Roztotštšjan biosfäärialue tai Roztotštšjan luonnonpuisto (ukr. біосферний заповідник "Розточчя", biosfernyi zapovidnyk Roztotštšja, engl. Roztocze Transboundary Biosphere Reserve) on valtioiden rajat ylittävä, useasta osasta koostuva biosfäärialue ja luonnonpuisto Ukrainan länsiosan Lvivin alueilla ja Puolassa. Sen pinta-ala on 371 902 hehtaaria eli noin 3 719 neliökilometriä, josta Puolassa sijaitsee 2 970 ja Ukrainassa 749 neliökilometriä.
Roztotštšjan biosfäärialue on yksi Ukrainan kahdeksasta Unescon biosfäärialueena (MAB) tunnustamasta suojelualueesta (ukr. біосферний заповідник, biosfernyi zapovidnyk).
Aiheesta muualla

Kuvia tai muita tiedostoja aiheesta Roztotštšjan luonnonpoisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Roztochia Biosphere Reserve
Käännös suomeksi
Roústika

| Roústika Ρούστικα |
| --- | --- |
 Roústikan kylää.
 Roústika
 Koordinaatit: 35°17′15″N, 24°22′25″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Réthymno
Hallinto:  
 – Asutustyyppi:  kylä
 – Kallikrates-koodi:  7301041201
Väkiluku (2011):  150
Aikavyöhyke:  UTC+2
 – Kesäaika:  UTC+3
Postinumero:  740 58
Infobox OKVirheellinen NIMI-arvo: 
Roústika (kreik. Ρούστικα) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 150 (vuonna 2011).
Roústikan Neitsyt Marian ja Vapahtajan (Panagía kai Sotíras) kirkko.
Roústikan kylä sijaitsee noin 21 kilometriä lounaaseen Réthymnosta. Sen nähtävyyksiin kuuluu muun muassa Profeetta Elian luostari (Moní Profíti Ilía) noin vuodelta 1200. Roústika muodostaa myös laajemman kyläyhdyskunnan (Τοπική Κοινότητα Ρουστίκων, Topikí Koinótita Roustíkon), johon kuuluu varsinaisen Roústikan kylän lisäksi Palaílimnoksen kylä. Koko yhdyskunnan väkiluku on 203.
Aiemmin kylä kuului Nikifóros Fokáksen kuntaan ja vuodesta 2011 lähtien Réthymnon kunnan Nikifóros Fokáksen kunnallisyksikköön.
Aiheesta muualla

Kuvia tai muita tiedostoja aiheesta Roústika Wikimedia Commonsissa
Revolver (kappale)

| ”Revolver” Madonna feat>  Lil Wayne |
| --- | --- | --- |

Singlen tiedot
 Albumilta: Celebration
 Äänitetty : 2009
 Julkaistu: 14. joulukuuta 2009
 Formaatti: 12", CD, digitaalinen
 Tekijä(t): Madonna Carlos Battey Steven Battey David Guetta Dwayne Carter Justin Franks Brandon Kitchen
 Tuottaja(t): Madonna Frank E David Guetta Afrojack
 Tyylilaji: dancepop, elektroninen pop
 Kesto: 03.40
 Levy-yhtiö: Warner Bros. Records
Madonnan muut singlet
| ”Celebration” 2009 | ”Revolver” 2009 | ”Give Me All Your Luvin’” 2012 |
"Revolver" on yhdysvaltalaisen popartisti Madonnan toinen singlejulkaisu hänen kolmannelta kokoelma-albumiltaan Celebration. Single julkaistiin 14. joulukuuta 2009. Kappaleen kirjoittivat Madonna, Carlos Battey, Steven Battey, David Guetta, Dwayne Carter, Justin Franks ja Brandon Kitchen. Tuottajina toimivat Madonna, Frank E, David Guetta ja Afrojack. "Revolver" julkaistiin internetissä ennen Celebration -albumin julkaisua. Joulukuussa vahvistettiin, että kappale tultaisiin julkaisemaan virallisena albumin singlenä. Kappale julkaistiin 12 tuuman vinyylisinglenä, CD-singlenä ja digitaalisesti. Singlejulkaisut sisälsivät ainoastaan miksauksia kappaleesta. Alkuperäistä versiota ei sisällytetty julkaisuihin.
Kappaleen tyylilaji edustaa dancepopia ja elektronista popia. Sanoituksellisesti kappale kertoo rakkaudesta aseena ja vaarallisena. Kappale vastaanotti vaihtelevia arvioita kriitikoilta. Kappale ylsi muutamille listasijoille Euroopassa. Parhaan listasijoituksensa "Revolver" saavutti Suomessa, jossa kappale nousi sijalle kuusi. Billboard Hot Dance Club Songs -listalla kappale kipusi neljänneksi. "Revolver" on Madonnan viimeinen single Warner Bros. Records -levy-yhtiön alaisuudessa.
Raúl Alcalá

| Raúl Alcalá |
| --- | --- |
 Raúl Alcalá
Henkilötiedot
Syntynyt: 3. maaliskuuta 1964 (ikä 60)
Kansalaisuus:   Meksiko
Pyöräilijä
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
1985 1986–1988 1989–1992 1993 1994 1998:  Denti-Valtron 7 Eleven PDM Concorde WordPerfect Motorola Team GT
Suurimmat voitot
 Clásica de San Sebastián 1992 Tour Du Pont 1993 Ranskan ympäriajo, nuorten kilpailu 1987, 2 etappia 
 Tiedot päivitetty: 19. maaliskuuta 2013 
Raúl Alcalá Gallegos (s. 3. maaliskuuta 1964 Monterrey) on meksikolainen maantiepyöräilijä, joka kilpaili ammattilaisena vuosina 1985–1994. Hän edusti meksikolaista Denti-Valtron-joukkuetta 1985, yhdysvaltalaista 7 Eleven -tallia 1986–1988, alankomaalaista PDM Concordea 1989–1992, alankomaalaista Word Perfectia 1993, yhdysvaltalaista Motorolaa 1994 ja muutaman vuoden tauon jälkeen yhdysvaltalaista Team GT:tä 1998.
Alcalá voitti Ranskan ympäriajossa 1987 nuorten kilpailun yli puolen tunnin erolla Erik Breukinkiin. Samana vuonna hän sijoittui Rolf Gölzin jälkeen toiseksi Züri-Metzgete-klassikossa. Hän voitti Francorchampsiin päättyneen kolmannen etapin Ranskan ympäriajossa 1989 ja Epinaliin päättyneen aika-ajoetapin 1990.
Alcalá sijoittui 1992 Tirreno–Adriatico-etappikilpailussa toiseksi 13 sekuntia Rolf Sörensenille hävinneenä. Hän oli samana vuonna toinen Tony Romingerin voittamassa Baskimaan ympäriajossa sekä voitti Clásica de San Sebastián -kilpailun yli minuutin erolla Claudio Chiappucciin. Hän voitti Yhdysvalloissa ajetun Tour DuPont -etappikilpailun 1993 ennen Lance Armstrongia. Kilpailun edeltäjän, Tour de Trumpin, hän oli voittanut 1990.
Alcalá voitti aika-ajon Meksikon-mestaruuden 46-vuotiaana 2010 yli minuutin erolla toiseksi sijoittuneeseen Ignacio Sarabiaan.
Saavutuksia

Lähde: Cycling Archives, Cyclingbase